पाएं अपने शहर की ताज़ा ख़बरें और फ्री ई-पेपरडाउनलोड करें
बुंदेलखंड मेडिकल कॉलेज की वायरोलॉजी लैब से मंगलवार को 236 नए संक्रमित मरीजों की पुष्टि हुई है। जिसके बाद जिले में संक्रमित मरीजों का आंकड़ा 12641 पहुंच गया है। पिछले 4 दिन के भीतर 921 नए संक्रमित मिले हैं। रिपोर्ट के अनुसार वायरोलॉजी लैब से 88, रैपिड एंटीजन टेस्ट से 4 और अन्य निजी लैब से 144 संक्रमित मरीजों की पुष्टि हुई है।
वहीं बीएमसी में मंगलवार को इलाज के दौरान 33 मरीजों ने दम तोड़ दिया है। 13 मरीजों की रिपोर्ट कोरोना पॉजिटिव बताई जा रही है। इनमें 11 संक्रमित मृतक सागर के बताए जा रहे हैं। इन्हें मिलाकर सागर में संक्रमित मरीजों की मौत का आंकड़ा 290 पर पहुंच गया है।
मरने वालों में 5 युवा 35 साल से कम उम्र के भी
बीएमसी में इलाज के दौरान दम तोड़ने वाले 13 संक्रमित मरीजों में 5 की उम्र 35 वर्ष से कम है। इनमें नया बाजार निवासी 26 वर्षीय युवक, बंडा निवासी 35 वर्षीय पुरूष, सागर निवासी 33 वर्षीय पुरूष, ग्राम दिलाखेड़ा बंडा निवासी 32 वर्षीय पुरूष और बटियागढ़ दमोह निवासी 26 वर्षीय युवक का नाम शामिल है।
इनके अलावा बंडा छापरी निवासी 68 वर्षीय वृद्ध, ग्राम शाहपुर निवासी 40 वर्षीय पुरूष, ग्राम पड़रई निवासी 65 वर्षीय पुरूष, दीनदयाल नगर मकरोनिया निवासी 65 वर्षीय पुरूष, गौर नगर मकरोनिया निवासी 56 वर्षीय पुरूष, विदिशा ग्राम खरौदा निवासी 78 वर्षीय पुरूष, रजाखेड़ी मकरोनिया निवासी 40 वर्षीय महिला ने दम तोड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn